Heimiswil

Heimiswil estis ĝis la 31-a de decembro 2009 komunumo de la distrikto Burgdorf kaj ekde la 1-a de januaro 2010 komunumo de la administra distrikto Emme-Valo en Kantono Berno, Svislando. Ĝi havis 1636 loĝantojn je la 31-a de decembro 2010.

 Geografio 
Heimiswil situas en la Svisa Mezlando en suba Emme-Valo rekte oriente de la urbo Burgdorf. En sudokcidento al komunuma teritorio etendiĝas ĝis al la bordo de la rivero Emme. En Berg troviĝas la fontoregiono de la rivero Oesch. La komunumo konsistas el la kvar partoj Heimiswil-Dorf (kun la setlejoj Niederdorf, Oberdorf, Hoferen kaj Rumistal), Busswil, Berg (kun la vilaĝetoj Hueb, Wil, Kaltacker kaj Färberg), kaj Rotenbaum (kun la vilaĝetoj Vorder Rinderbach kaj Lueg). En ĉiuj kvar komunumopartoj krome ekzistas pluraj izolitaj bieneoj kaj domgrupoj. Oriente de la komunumo inter Wynigen kaj Affoltern krome ekzistas eksklavo kun la setlejoj Hirsegg kaj Eich.Vidu Mapo de Heimiswil 1:20'0000 sur Swisstopo, konsultita la 7-an de februaro 2012

La teritorio de la komunumo etendiĝas sur areo de 23,35 km², de kiuj 33,7% estas kovritaj de arbaro, 61,1% servas por agrikulturo kaj 5,0% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Heimiswil limas en nordo al Wynigen, en oriento al Affoltern en Emme-Valo, en sudo al Rüegsau, en sudsudokcidento al Hasle ĉe Burgdorf, kaj en okcidento al Burgdorf.

 Trafiko 
Heimiswil situas komplete flanke de la gravaj trafikvojoj. La komunumo plej bone atingeblas per la vojo n-ro 245 de Burgdorf. Tre mallarĝaj flankaj vojo krome kondukas al Rumendingen kaj al Affoltern en Emme-Valo. Per buslinio al Burgdorf la komunumo estas konektita al la publika transportreto.

 Historio 
La unua dokumenta mencio de Heimiswil datiĝas el la jaro 1250 kiel Heimoltswiler. Dum mezepoko ekzistis terremparo en loko nomita Tschoggen. Dum mezepoko posedantoj de Heimiswil estis la Grafoj de Kiburgo. En la jaro 1402 ili vendis la malaltan jurisdikcion pri Heimiswil al la urbo Burgdorf. Burgdorf atribuis la teritorion de Heimiswil al sia voktejo Grassil. Inter 1502 kaj 1519 la urbo Berno atribuis la altanjurisdikcion ankaŭ al Burgdorf.Fonto: Anne-Marie Dubler: Heimiswil en Historia Leksikono de Svislando (2007-10-15)

 Notoj kaj referencoj 


 Eksteraj ligiloj 

 Oficiala retejo de la komunumo Heimiswil

 Bildoj